
รายงานการประชุมสภาองค์การบริหารส่วนตำบลตลิ่งชัน
สมัยสามัญ สมัยที่ 1  ครั้งที่ 2
ประจำปี พ.ศ. 2569
วันพฤหัสบดี ที่ 5 เดือน มีนาคม พ.ศ. 2569 เวลา 10.00 น.
ณ ห้องประชุมสภาองค์การบริหารส่วนตำบลตลิ่งชัน
.....................................
เปิดประชุม เวลา 10.00 น.
	เมื่อที่ประชุมพร้อม นายพิเชฐ นาคนวล ประธานสภาองค์การบริหารส่วนตำบลตลิ่งชัน กล่าวเปิดประชุม และดำเนินการประชุมตามระเบียบวาระดังต่อไปนี้

ระเบียบวาระที่ 1		 เรื่องที่ประธานแจ้งต่อที่ประชุมทราบ
ประธานสภา ฯ			- ตามที่สภาองค์การบริหารส่วนตำบลตลิงชัน ได้มีมติในการประชุมสภาองค์การ
	บริหารส่วนตำบลตลิ่งชันครั้งแรก เมื่อวันที่ 18 กุมภาพันธ์ 2569 เลือก
	นางสาวชลิตา เจริญพานิช สมาชิกสภาองค์การบริหารส่วนตำบลตลิ่งชันเป็นรอง
	ประธานสภาองค์การบริหารส่วนตำบลตลิ่งชัน และนายอำเภอท่าศาลาได้ออก
	คำสั่งอำเภอท่าศาลาที่ 84/2569 ลงวันที่ 18 กุมพาพันธ์ 2569 แต่งตั้งรองประธาน
	สภาองค์การบริหารส่วนตำบลตลิ่งชัน จึงแจ้งเพื่อให้สภาได้ทราบ
· รายงานงบการเงินประจำปีงบประมาณ พ.ศ. 2568 ขอเชิญนายกองค์การบริหารส่วนตำบลตลิ่งชัน
นายพรภิรม เงินสยาม	- ขอเชิญผู้อำนวยการการคลังชี้แจง
นายก อบต. ตลิ่งชัน
นางสาวอรชร ใจห้าว	- การตรวจสอบรายงานการเงินขององค์การบริหารส่วนตำบลตลิ่งชันสำหรับปี
ผอ. กองคลัง	สิ้นสุด วันที่  30 กันยายน 2568 ซึ่งสำนักงานตรวจเงินแผ่นดินได้ตรวจสอบแล้ว จึงขอแจ้งผลการตรวจสอบรายงานการเงินต่อสภาองค์การบริหารส่วนตำบลตลิ่งชันตามระเบียบกระทรวงมหาดไทย ว่าด้วย การรับเงิน การเบิกจ่ายเงิน การฝากเงิน การเก็บรักษาเงิน และการตรวจสอบเงินขององค์กรปกครองส่วนท้องถิ่น พ.ศ.2566เพื่อความโปร่งใสได้ปิดประกาศหน้าที่ทำการองค์การบริหารส่วนตำบลตลิ่งชัน ลงเว็บไซน์ ส่งเอกสารให้ผู้ใหญ่บ้านประชาสัมพันธ์ และจึงขอแจ้งผลการตรวจสอบรายงานการเงินต่อสภาเพื่อทราบซึ่งรายละเอียดตามเอกสารรายงานการตรวจสอบการเงินที่ได้แจกให้กับสมาชิกทุกท่านแล้วและสามารถสอบถามเพิ่มเติมในประเด็นที่มีข้อสงสัยได้ 
ระเบียบวาระที่ 2	- เรื่องรับรองรายงานการประชุมสภาองค์การบริหารส่วนตำบลตลิ่งชัน สมัยสามัญ สมัยที่ 1 ครั้งที่ 1 ประจำปี พ.ศ. 2569 วันที่ 26 เดือนกุมภาพันธ์ พ.ศ. 2569
ประธานสภาฯ 	- ขอเชิญเลขานุการสภาองค์การบริหารส่วนตำบลสรุปรายงานการประชุมครั้งที่แล้วให้ที่ประชุมพิจารณาให้การรับรอง
นางสาวิตรี พรหมวี	- เลขานุการสภาองค์การบริหารส่วนตำบลตลิ่งชัน ได้อ่านสรุปรายงานการประชุม
เลขานุการสภาฯ	สมัยสามัญ สมัยที่ 1 ครั้งที่ 1 ประจำปี พ.ศ. 2569 วันที่ 26 เดือนกุมภาพันธ์ พ.ศ. 2569 ซึ่งคณะกรรมการตรวจรายงานการประชุมได้ตรวจสอบและรับรองความถูกต้องแล้วให้ที่ประชุมทราบอีกครั้ง
ประธานสภาฯ	- ตามที่เลขานุการสภาองค์การบริหารส่วนตำบลตลิ่งชัน ได้อ่านสรุปรายงานการประชุมครั้งที่แล้วให้ที่ประชุมทราบ มีสมาชิกท่านใดจะแก้ไขหรือเห็นว่าไม่ถูกต้องตรงไหน อย่างไร ถ้าไม่มีขอมติรับรองรายงานการประชุมด้วย
มติที่ประชุม	- ที่ประชุมมีมติเป็นเอกฉันท์รับรองรายงานการประชุม สมัยสามัญ สมัยที่ 1 ครั้งที่ 1 ประจำปี พ.ศ. 2569 วันที่ 26 กุมภาพันธ์ พ.ศ. 2569
ระเบียบวาระที่ 3	- กระทู้ถาม
· ไม่มี
ระเบียบวาระที่ 4			- เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว
· ไม่มี
ระเบียบวาระที่ 5			- เรื่องที่เสนอใหม่
5.1 เรื่องการคัดเลือกสมาชิกองค์การบริหารส่วนตำบลเพื่อแต่งตั้งให้ดำรงตำแหน่งคณะกรรมการพัฒนาแผนการศึกษาขององค์การบริหารส่วนตำบลตลิ่งชัน
ประธานสภาฯ			- ขอเชิญนายก อบต. ตลิ่งชัน ชี้แจง ต่อสภาเพื่อพิจารณาต่อไป
นายพรภิรม เงินสยาม	- การคัดเลือกสมาชิกองค์การบริหารส่วนตำบลเพื่อแต่งตั้งให้ดำรงตำแหน่ง
นายก อบต. ตลิ่งชัน 	คณะกรรมการพัฒนาแผนการศึกษาขององค์การบริหารส่วนตำบลตลิ่งชัน ขอเชิญนักวิชาการศึกษาชี้แจงต่อสภาเพื่อให้สภาได้พิจารณา
นักวิชาการศึกษา 	- ตามระเบียบกระทรวงมหาดไทยว่าด้วยการจัดทำแผนพัฒนาการศึกษาขององค์กรปกครองส่วนท้องถิ่น พ.ศ.2548 และแก้ไขเพิ่มเติมและข้อ5 ของระเบียบกระทรวงมหาดไทยว่าด้วยรายได้และการจ่ายเงินของสถานศึกษาสังกัดองค์กรปกครองส่วนท้องถิ่น พ.ศ.2562 กำหนดแนวทางการจัดทำแผนพัฒนาการศึกษา (พ.ศ. 2571-2575) ขององค์การปกครองส่วนท้องถิ่นจึงต้องจัดทำแผนการศึกษาและออกคำสั่งแต่งตั้งคณะกรรมการการศึกษาขององค์กรปกครองส่วนท้องถิ่นดำเนินการติดตามประเมินผลการนำแผนพัฒนาการศึกษาไปสู่การปฏิบัติจึงขอให้สภาได้พิจารณาคัดเลือกสมาชิกสภาจำนวน 3 ท่านเพื่อแต่งตั้งเป็นคณะกรรมการติดตามและประเมินผลการนำแผนพัฒนาการศึกษาไปสู่การปฏิบัติ
ประธานสภาฯ	ขอให้สมาชิกสภาได้พิจารณาเสนอชื่อสมาชิกสภาจำนวน 3 ท่านเพื่อเป็นคณะกรรมการติดตามและประเมินผลการนำแผนพัฒนาการศึกษาไปสู่การปฏิบัติ 
นายไสว นาคัน	เสนอชื่อนายณัฐพงศ์ สุขพิทักษ์ ส.อบต.หมู่ที่3 โดยมีสมาชิกสภารับรองจำนวน 2คน
ส.อบต.หมู่ที่ 4	คือนายสำเริง เปาะทองคำ ส.อบต.หมู่ที่7 และนางชลิตา เจริญพานิช ส.อบต.หมู่ที่9 
นายธีรพงค์ นุ่นช่วย	เสนอชื่อนายพงศธร ชาญณรงค์ ส.อบต.หมู่ที่6 โดยมีสมาชิกสภารับรองจำนวน 2คน
ส.อบต.หมู่ที่5 	คือนายพีรพงศ์ เดชพรหม ส.อบต.หมู่ที่1 และนายณัฐพงศ์ สุขพิทักษ์ ส.อบต.หมู่ที่ 3
นางสาวชลิตา เจริญพานิช 	เสนอชื่อพิเชฐ นาคนวล ส.อบต.หมู่ที่2 โดยมีสมาชิกสภารับรองจำนวน 2 คน
ส.อบต.หมู่ที่9	คือนายธีรพงค์ นุ่นช่วย ส.อบต.หมู่ที่5 และนายสำเริง เปาะทองคำ ส.อบต.หมู่ที่7
ประธานสภาฯ	 ตามที่ท่านสมาชิกได้เสนอรายชื่อสมาชิกสภา อบต. จำนวน 3 ท่านได้แก่ 
	1.นายณัฐพงศ์ สุขพิทักษ์ ส.อบต.หมู่ที่3
	2.นายพงศธร ชาญณรงค์ ส.อบต.หมู่ที่6
	3.นายพิเชฐ นาคนวล ส.อบต.หมู่ที่2
เพื่อเป็นคณะกรรมการพัฒนาแผนการศึกษาขององค์การบริหารส่วนตำบลตลิ่งชันและมีสมาชิกสภาท่านใดจะเสนอบุคคลอื่นอีกหรือไม่ ซึ่งสามารถเสนอได้ไม่จำกัดจำนวนถ้าไม่มีผู้ใดเสนอเพิ่มเติมก็ขอมติต่อสภา
มติที่ประชุม			- เป็นเอกฉันท์ เห็นชอบตามรายชื่อที่เสนอจำนวน 3 ท่านคือ 
	1.นายณัฐพงศ์ สุขพิทักษ์ ส.อบต.หมู่ที่ 3
	2.นายพงศธร ชาญณรงค์ ส.อบต.หมู่ที่ 6
	3.นายพิเชฐ นาคนวล ส.อบต.หมู่ที่ 2 
	เป็นคณะกรรมการพัฒนาแผนการศึกษาขององค์การบริหารส่วนตำบลตลิ่งชัน
5.2 เรื่องการคัดเลือกสมาชิกสภาองค์การบริหารส่วนตำบลเพื่อแต่งตั้งเป็นคณะกรรมการเกี่ยวกับการจัดทำแผนพัฒนาองค์การบริหารส่วนตำบลตลิ่งชัน
ประธานสภาฯ	- ขอเชิญนายกองค์การบริหารส่วนตำบลตลิ่งชันได้เสนอญัตติการพิจารณาคัดเลือกสมาชิกสภาองค์การบริหารส่วนตำบลเพื่อแต่งตั้งเป็นคณะกรรมการเกี่ยวกับการจัดทำแผนพัฒนาองค์การบริหารส่วนตำบลตลิ่งชัน 
นายพรภิรม เงินสยาม	- ขออนุญาตท่านประธานสภาให้นักวิเคราะห์นโยบายและแผนเป็นผู้ชี้แจง
นายก อบต. ตลิ่งชัน	รายละเอียด คัดเลือกสมาชิกสภาองค์การบริหารส่วนตำบลเพื่อแต่งตั้งเป็นคณะกรรมการเกี่ยวกับการจัดทำแผนพัฒนาองค์การบริหารส่วนตำบลตลิ่งชัน 
นางจิราภรณ์ ไชโย	- ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วน
นักวิเคราะห์นโยบายและแผน	ท้องถิ่น พ.ศ.2548 แนวทางการคัดเลือกและแต่งตั้งคณะกรรมการพัฒนาท้องถิ่นประกอบไปด้วย 
ชุดที่1 คณะกรรมการสนับสนุนการจัดทำแผนพัฒนาท้องถิ่น ซึ่งจะมีปลัดองค์กรปกครองส่วนท้องถิ่นเป็นประธานกรรมการหัวหน้าส่วนการบริหารที่มีหน้าที่จัดทำแผนเป็นกรรมการและเลขานุการ เจ้าหน้าที่วิเคราะห์นโยบายและแผนหรือพนักงานส่วนท้องถิ่นที่ผู้บริหารส่วนท้องถิ่นมอบหมายเป็นผู้ช่วยเลขานุการ
	ชุดที่2 คณะกรรมการพัฒนาท้องถิ่นมีผู้บริหารท้องถิ่นเป็นประธานกรรมการ มีรองนายกองค์กรปกครองส่วนท้องถิ่นทุกคนเป็นกรรมการ มีสมาชิกสภาท้องถิ่นที่สภาท้องถิ่นคัดเลือกจำนวน 3 คน มีผู้ทรงคุณวุฒิ ผู้แทนภาคราชการ หรือรัฐวิสาหกิจที่ผู้บริหารท้องถิ่นคัดเลือกจำนวน 3 คน ผู้แทนประชาคมท้องถิ่นและมีปลัดองค์กรปกครองส่วนท้องถิ่นเป็นกรรมการและเลขานุการโดยมีหัวหน้าส่วนการบริหารที่มีหน้าที่จัดทำแผนเป็นผู้ช่วยเลขานุการ มีอำนาจหน้าที่ดังนี้ (1.)กำหนดแนวทางการพัฒนาท้องถิ่น (2.)ร่วมจัดทำร่างแผนพัฒนาเสนอแนะแนวทางการพัฒนาและการแก้ไขปัญหาเกี่ยวกับการจัดทำร่างแผนพัฒนา (3.)พิจารณาร่างแผนพัฒนาและร่างแผนการดำเนินงาน (4.)ให้ความเห็นชอบร่างข้อกำหนดขอบข่ายและรายละเอียดของงานตามข้อ 19 (2) 5.พิจารณาให้ข้อคิดเห็นเกี่ยวกับการติดตามและประเมินผลแผนพัฒนา 6.แต่งตั้งที่ปรึกษาคณะอนุกรรมการหรือคณะทำงานอื่นเพื่อช่วยปฏิบัติงานตามที่เห็นสมควร
	ชุดที่3 คณะกรรมการติดตามและประเมินผลแผนพัฒนาท้องถิ่น ประกอบไปด้วย สมาชิกสภาท้องถิ่นที่สภาท้องถิ่นคัดเลือกจำนวน 3 คน ผู้แทนประชาคมท้องถิ่นที่ประชาคมท้องถิ่นคัดเลือกจำนวน 2 คน หัวหน้าส่วนการบริหารที่คัดเลือกกันเองจำนวน 2 คน และผู้ทรงคุณวุฒิที่ผู้บริหารท้องถิ่นคัดเลือกจำนวน 2 คน โดยให้คณะกรรมการเลือกกรรมการ 1 คนทำหน้าที่ประธานกรรมการและกรรมการอีก
1 คนทำหน้าที่เลขานุการ มีอำนาจหน้าที่ (1.)กำหนดแนวทางวิธีการในการติดตามและประเมินผลแผนพัฒนา (2.)ดำเนินการติดตามและประเมินผลแผนพัฒนา (3.)รายงานผลและเสนอความเห็นซึ่งได้ตามจากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่นและประกาศผลการติดตาม และประเมินผลแผนพัฒนาให้ประชาชนในท้องถิ่นทราบ
ประธานสภาฯ	การคัดเลือกสมาชิกองค์การบริหารส่วนตำบลเพื่อแต่งตั้งให้ดำรงตำแหน่งกรรมการทั้ง 2 ชุด ชุดละ 3 ท่าน ซึ่งต่อไปจะเป็นการเลือกกรรมการ
ชุดที่1 คณะกรรมการพัฒนาท้องถิ่นขององค์การบริหารส่วนตำบลตลิ่งชัน ขอให้สมาชิกสภา อบต.ได้พิจารณาเสนอรายชื่อสมาชิกสภาที่เห็นสมควรทำหน้าที่เป็นคณะกรรมการพัฒนาท้องถิ่นจำนวน 3 ท่านขอเชิญครับ
นายณัฐพงศ์ สุขพิทักษ์	เสนอชื่อนายไสว นาคัน ส.อบต.หมู่ที่4 โดยมีผู้รับรอง 2 คนคือ นายธีรพงค์ นุ่นช่วย 
ส.อบต.หมู่ที่3	ส.อบต.หมู่ที่5 และนายพีรพงศ์ เดชพรหม ส.อบต.หมู่ที่1

[bookmark: _Hlk223961469]นายพีรพงศ์ เดชพรหม	เสนอนายสำเริง เปาะทองคำ ส.อบต.หมู่ที่7 โดยมีผู้รับรอง 2 คนคือนายไสว นาคัน 
ส.อบต.หมู่ที่1 	ส.อบต.หมู่ที่4 และนายธีรพงค์ นุ่นช่วย ส.อบต.หมู่ที่5
นายสำเริง เปาะทองคำ		เสนอนางจุฑารัตน์ เพชรทอง ส.อบต.หมู่ที่8 โดยมีผู้รับรอง 2 คนคือ 
				นางสาวชลิตา เจริญพานิช ส.อบต.หมู่ที่9 และนายพงศธร ชาญณรงค์ ส.อบต.หมู่ที่6
ประธานสภาฯ	 ตามที่ท่านสมาชิกได้เสนอรายชื่อสมาชิกสภา อบต. จำนวน 3 ท่านได้แก่ 
	1.ชื่อนายไสว นาคัน ส.อบต.หมู่ที่ 4
	2.นายสำเริง เปาะทองคำ ส.อบต.หมู่ที่ 7
	3.นางจุฑารัตน์ เพชรทอง ส.อบต.หมู่ที่ 8 
เป็นคณะกรรมการพัฒนาท้องถิ่นขององค์การบริหารส่วนตำบลตลิ่งชันและมีสมาชิกสภาท่านใดจะเสนอบุคคลอื่นอีกหรือไม่ ซึ่งสามารถเสนอได้ไม่จำกัดจำนวนถ้าไม่มีผู้ใดเสนอเพิ่มเติมก็ขอมติต่อสภา
มติที่ประชุม			- เป็นเอกฉันท์ เห็นชอบตามรายชื่อที่เสนอจำนวน 3 ท่านคือ 
1.นายไสว นาคัน ส.อบต.หมู่ที่ 4
	2.นายสำเริง เปาะทองคำ ส.อบต.หมู่ที่ 7
	3.นางจุฑารัตน์ เพชรทอง ส.อบต.หมู่ที่ 8 
เป็นคณะกรรมการพัฒนาท้องถิ่นขององค์การบริหารส่วนตำบลตลิ่งชัน
ชุดที่ 2 คณะกรรมการติดตามและประเมินผลแผนพัฒนาท้องถิ่นขอให้สมาชิกสภา อบต.ได้พิจารณาเสนอรายชื่อสมาชิกสภาที่เห็นสมควรทำหน้าที่เป็นคณะกรรมการติดตามและประเมินผลแผนพัฒนาท้องถิ่นจำนวน 3 ท่านขอเชิญครับ
นายสำเริง เปาะทองคำ	เสนอนายนายธีรพงค์ นุ่นช่วย ส.อบต.หมู่ที่5 โดยมีผู้รับรอง 2 คนคือ
ส.อบต.หมู่ที่7			นายพีรพงศ์ เดชพรหม ส.อบต.หมู่ที่1 และนางจุฑารัตน์ เพชรทอง ส.อบต.หมู่ที่ 8 
นางสาวชลิตา เจริญพานิช	เสนอนายพีรพงศ์ เดชพรหม ส.อบต.หมู่ที่1 โดยมีผู้รับรอง 2 คนคือ
ส.อบต.หมู่ที่9	นายสำเริง เปาะทองคำ ส.อบต.หมู่ที่ 7 และชื่อนายไสว นาคัน ส.อบต.หมู่ที่ 4
นายไสว นาคัน 	เสนอนางสาวชลิตา เจริญพานิช ส.อบต.หมู่ที่9 โดยมีผู้รับรอง 2 คนคือ
ส.อบต.หมู่ที่4			นายณัฐพงศ์ สุขพิทักษ์ ส.อบต.หมู่ที่3 และนายพงศธร ชาญณรงค์ ส.อบต.หมู่ที่ 6
ประธานสภาฯ	 ตามที่ท่านสมาชิกได้เสนอรายชื่อสมาชิกสภา อบต. จำนวน 3 ท่านได้แก่ 
	1.นายนายธีรพงค์ นุ่นช่วย ส.อบต.หมู่ที่5
	2.นายพีรพงศ์ เดชพรหม ส.อบต.หมู่ที่1
	3.นางสาวชลิตา เจริญพานิช ส.อบต.หมู่ที่9
เป็นคณะกรรมการติดตามและประเมินผลแผนพัฒนาท้องถิ่นและมีสมาชิกสภาท่านใดจะเสนอบุคคลอื่นอีกหรือไม่ ซึ่งสามารถเสนอได้ไม่จำกัดจำนวนถ้าไม่มีผู้ใดเสนอเพิ่มเติมก็ขอมติต่อสภา
มติที่ประชุม			- เป็นเอกฉันท์ เห็นชอบตามรายชื่อที่เสนอจำนวน 3 ท่านคือ 
	1.นายนายธีรพงค์ นุ่นช่วย ส.อบต.หมู่ที่5
	2.นายพีรพงศ์ เดชพรหม ส.อบต.หมู่ที่1
	3.นางสาวชลิตา เจริญพานิช ส.อบต.หมู่ที่9
เป็นคณะกรรมการติดตามและประเมินผลแผนพัฒนาท้องถิ่น
5.3.เรื่องการคัดเลือกสมาชิกสภาองค์การบริหารส่วนตำบลเพื่อแต่งตั้งให้ดำรงตำแหน่งคณะกรรมการกองทุนหลักประกันสุขภาพตำบลตลิ่งชัน
ประธานสภาฯ			การคัดเลือกสมาชิกสภาองค์การบริหารส่วนตำบลเพื่อแต่งตั้งให้ดำรง
ตำแหน่งคณะกรรมการกองทุนหลักประกันสุขภาพตำบลตลิ่งชัน ขอเชิญนายกองค์การบริหารส่วนตำบลตลิ่งชันชี้แจงต่อสภาองค์การบริหารส่วนตำบลตลิ่งชัน
นายพรภิรม เงินสยาม		การคัดเลือกสมาชิกสภาองค์การบริหารส่วนตำบลเพื่อแต่งตั้งให้ดำรง
นายก อบต. ตลิ่งชัน	ตำแหน่งคณะกรรมการกองทุนหลักประกันสุขภาพตำบลตลิ่งชันมอบหมายให้นักวิชาการสาธารณสุขเป็นผู้ชี้แจง
นางสาวอาลิษา ทวีพรหม	การคัดเลือกสมาชิกสภาองค์การบริหารส่วนตำบลเพื่อแต่งตั้งให้ดำรงตำแหน่ง
นักวิชาการสาธารณสุข	คณะกรรมการกองทุนหลักประกันสุขภาพองค์การบริหารส่วนตำบลตลิ่งชัน          มีจำนวน 11 คน โดยมีนายกองค์การบริหารส่วนตำบลเป็นประธานและมีปลัดองค์การบริหารส่วนตำบลเป็นเลขานุการ โดยมีวาระอยู่ในตำแหน่งคราวละ 4 ปี นับแต่วันที่แต่งตั้ง (18 มกราคม 2566) และหมดวาระในวันที่ 17 มกราคม 2570 ตามที่องค์การบริหารส่วนตำบลตลิ่งชันร่วมกับสำนักงานหลักประกันสุขภาพแห่งชาติ (สปสช.) ได้จัดตั้งกองทุนหลักประกันสุขภาพองค์การบริหารส่วนตำบลตลิ่งชัน โดยมีวัตถุประสงค์เพื่อสนับสนุนและส่งเสริมการบริการสาธารณสุขของหน่วยบริการ สถานบริการ หน่วยงานสาธารณสุข หน่วยงานอื่น องค์กรหรือกลุ่มประชาชนและตามประกาศ คณะกรรการหลักประกันสุขภาพแห่งชาติ เรื่องหลักเกณฑ์ เพื่อสนับสนุนให้องค์ฏรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ.2567 ข้อ 12 (3) กำหนดให้มีคณะกรรมการกองทุนหลักประกันสุขภาพ ประกอบด้วยสมาชิกสภา องค์กรปกครองส่วนท้องถิ่นที่สภาองค์กรปกครองส่วนท้องถิ่นได้มอบหมาย จำนวน 2 คน โดยให้สมาชิกสภาองค์การบริหารส่วนตำบลที่ได้รับการคัดเลือกอยู่ในตำแหน่งเท่ากับวาระที่เหลือของกรรมการที่ตนแทน คณะกรรมการกองทุนมีหน้าที่ ดังนี้ 
1.พิจารณาอนุมัติแผนการเงินประจำปีของกองทุนหลักประกันสุขภาพ
2.พิจารณาอนุมัติแผนงานโครงการ
3.ออกระเบียบที่จำเป็นเพื่อประสิทธิภาพในการบริหารของกองทุน
4.สนับสนุนบุคคลในท้องถิ่นหรือพื้นที่สามารถเข้าถึงบริการสาธารสุขทั้งที่บ้าน ในชุมชนหรือหน่วยบริการได้อย่างทั่วถึงและมีประสิทธิภาพ
5.ให้คำแนะนำในการจัดทำข้อมูลและการดำเนินงานที่เกี่ยวกับงานสาธารสุขของกลุ่มเป้าหมาแก่สถานบริการ
6.พิจารณาให้ความเห็นชอบรายงานผลในการดำเนินงาน รายงานการรับเงิน การจ่ายเงินและเงินคงเหลือของกองทุนหลักประกันสุขภาพ
ประธานสภาฯ			การคัดเลือกสมาชิกองค์การบริหารส่วนตำบลเพื่อแต่งตั้งให้ดำรงตำแหน่งกรรมการ
กองทุนหลักประกันสุขภาพตำบลตลิ่งชัน จำนวน 2 ท่าน ขอให้สมาชิกสภาอบต.ได้พิจารณาบุคคลที่เห็นสมควรได้รับการแต่งตั้งกรรมการกองทุนหลักประกันสุขภาพตำบลตลิ่งชัน
นายไสว นาคัน			เสนอชื่อนายพิเชฐ นาคนวล ส.อบต.หมู่ที่ 2 โดยมีผู้รับรอง 2 คน คือ 
ส.อบต.หมู่ที่4		นายพีรพงศ์ เดชพรหม ส.อบต.หมู่ที่ 1 และนางสาวชลิตา เจริญพานิช ส.อบต.           
 		หมู่ที่ 9 
นายธีรพงค์ นุ่นช่วย	เสนอชื่อนายสำเริง เปาะทองคำ ส.อบต.หมู่ที่ 7  โดยมีผู้รับรอง 2 คน คือ 
ส.อบต.หมู่ที่5			นายพงศธร ชาญณรงค์ ส.อบต.หมู่ที่ 6 และ นายไสว นาคัน ส.อบต.หมู่ที่ 4
ประธานสภาฯ	 ตามที่ท่านสมาชิกได้เสนอรายชื่อสมาชิกสภา อบต. จำนวน 2 ท่าน ได้แก่ 
	1.นายพิเชฐ นาคนวล  ส.อบต.หมู่ที่ 2
	2.นายสำเริง เปาะทองคำ ส.อบต.หมู่ที่ 7
เป็นคณะกรรมการกรรมการกองทุนหลักประกันสุขภาพตำบลตลิ่งชันและมีสมาชิกสภาท่านใดจะเสนอบุคคลอื่นอีกหรือไม่ ซึ่งสามารถเสนอได้ไม่จำกัดจำนวนถ้าไม่มีผู้ใดเสนอเพิ่มเติมก็ขอมติต่อสภา
มติที่ประชุม			- เป็นเอกฉันท์ เห็นชอบตามรายชื่อที่เสนอจำนวน 2 ท่านคือ 
	1.นายพิเชฐ นาคนวล  ส.อบต.หมู่ที่ 2
	2.นายสำเริง เปาะทองคำ ส.อบต.หมู่ที่ 7
เป็นคณะกรรมการกองทุนหลักประกันสุขภาพตำบลตลิ่งชัน
		5.4.เรื่องขอความเห็นชอบการนำส่งขยะ RDF
ประธานสภาฯ	การพิจารณาขอความเห็นชอบการนำส่งขยะ RDF ขอเชิญนายกองค์การบริหารส่วนตำบลตลิ่งชันชี้แจง
นายพรภิรม เงินสยาม	การพิจารณาขอความเห็นชอบการนำส่งขยะ RDF มอบหมายให้นักวิชาการ
นายก อบต. ตลิ่งชัน	สาธารณสุขเป็นผู้ชี้แจง	
นางสาวอาลิษา ทวีพรหม	การนำส่งขยะมูลฝอย RDF ให้กับบริษัท เอส ซี จี เริ่มจากปี 2568 เมื่ออำเภอเมือง
นักวิชาการสาธารณสุข		ทุ่งท่าลาดไม่รับทางองค์การบริหารส่วนนตำบลตลิ่งชัน ก็ได้นำส่งขยะ RDF ไปยัง
บริษัท เอส ซี จี จากการประสานงานกับจังหวัดนครศรีธรรมราช การนำส่งขยะในปี 2568 ไม่ต้องขอความเห็นชอบจากสภาองค์การบริหารส่วนตำบล การขอความเห็นชอบเมื่อมีรายได้จากการขายขยะจะนำเข้ามาเป็นรายได้อื่นๆ ของอบต.          ในปี 2567 เราต้องจ่ายค่าทิ้งขยะกับเทศบาลนครนครศรีธรรมราชเมื่อมีการนำขยะไปขายบริษัท เอส ซี จี ที่อำเภอทุ่งสง เปลี่ยนจากการต้องจ่ายค่าทิ้งขยะเป็นมีรายได้เกิดขึ้นจากกากรขายขยะ สามารถนำเงินรายได้ไปใช้จ่ายในส่วนอื่น ๆ ขององค์การบริหารส่วนตำบล ดังนั้นเพื่อให้การนำขยะมูลฝอย RDF ไปขายที่บริษัท เอส ซี จี ต่อเนื่องและเป็นไปตามระเบียบ จึงขอความเห็นชอบจากสภาองค์การบริหารส่วนตำบลตลิ่งชันในการนำส่งขยะ RDF ให้กับบริษัท เอส ซี จี เพื่อยื่นเอกสารต่อ       เทศบาลตำบลที่วังต่อไป
ประธานสภาฯ	ขอให้สมาชิกสภาได้พิจารณาให้ความเห็นชอบการนำขยะ RDF ไปส่งขายกับบริษัท เอส ซี จี ว่าจะเห็นชอบให้นำขยะไปขายต่อที่บริษัทเอส ซี จี หรือไม่ ขอมติในที่ประชุม
มติที่ประชุม	เป็นเอกฉันท์เห็นชอบนำขยะ RDF ไปส่งขายกับบริษัท เอส ซี จี ต่อไป	
ระเบียบวาระที่ 6                   เรื่องอื่นๆ
                                       	ไม่มี

                                            ปิดประชุม 11.30 น.

   จดบันทึกการประชุม
    						       สาวิตรี  พรหมวี
   				    (นางสาวิตรี  พรหมวี)                                           
เลขานุการสภาองค์การบริหารส่วนตำบลตลิ่งชัน   


รับรองรายงานการประชุม                                     
	                                   พิเชฐ นาคนวล
                                                                                      (นายพิเชฐ นาคนวล)
                   ประธานสภาองค์การบริหารส่วนตำบลตลิ่งชัน




